Vážená pani riaditeľka a pani zástupkyňa.

Rada by som vám aj takouto formou poďakovala za tri dni, ktoré vaši študenti strávili u nás v zariadení. Venovali nám nielen svoj čas, ale hlavne veľa dobrej nálady, pozornosti a ľudskosti.

Niektorí študenti sa s našimi klientami hrali loptové hry, niektorí vozili vozíčkarov ako o preteky, niektorí naozaj poctivo hrabali a vozili špinavé mokré lístie.

Najsilnejší dojem u našich klientov zanechali chlapci a dievčatá I.AP, zvlášť **Patrik Zemančík**. Jeho prístup, spontánnosť, úprimnosť a tiež čistá radosť z chvíľ s našimi klientami je nezabudnuteľná.

Prosím Vás o špeciálnu pochvalu pre Patrika ale aj ostatných, ktorí tu boli v dňoch 24.5. až 26.5.2022.

Ďakujem všetkým študentom, ale aj vedeniu, ktoré stretnutie s klientami umožnilo a samozrejme aj Majke Sikorovej, ktorá, v snahe neustále pomáhať slabším, toto celé vymyslela.

Krásne dni želáme a pozdravujem v mene všetkých rozveselených klientov.

Ing. Aneta Vavríková
Riaditeľka Domov sociálnych služieb SYNNÓMIA, Žilina